నేహాల్ వధేరా

నేహల్ వాధేరా (జననం 4 సెప్టెంబరు 2000) ఒక భారతీయ క్రికెటర్,  ఆయన ఎడమచేతి వాటం బ్యాట్స్‌మన్. నేహల్ వాధేరా దేశీయ క్రికెట్‌లో పంజాబ్ క్రికెట్ జట్టు తరపున ఆడుతాడు, గతంలో భారత అండర్-19 క్రికెట్ జట్టుకు ప్రాతినిధ్యం వహించాడు.

దేశీయ కెరీర్
నేహాల్ వధేరా డిసెంబరు 2020లో 2020–21 సయ్యద్ ముష్తాక్ అలీ ట్రోఫీ కోసం పంజాబ్ జట్టులో వధేరాకు చోటు లభించింది, డిసెంబరు 2022లో ఇండియన్ ప్రీమియర్ లీగ్‌లో ఆడటానికి ముంబై ఇండియన్స్ అతన్ని ₹20 లక్షల ధరకు కొనుగోలు చేసింది. లూథియానా జిల్లా నుండి ఐపీఎల్‌ కి పిలుపునిచ్చిన మూడవ ఆటగాడిగా అతను నిలిచాడు.

నేహాల్ వధేరా జనవరి 2023లో 2022–23 రంజీ ట్రోఫీలో పంజాబ్ తరపున ఆడటానికి ఎంపికై, జనవరి 3న గుజరాత్‌తో జరిగిన మ్యాచ్‌లో పంజాబ్ తరపున తన ఫస్ట్-క్లాస్ అరంగేట్రం చేశాడు. ఆయన తన తొలి మ్యాచ్‌లో మ్యాచ్ విన్నింగ్ సెంచరీ సాధించాడు, 123 పరుగులు చేసి పంజాబ్‌ను 380 పరుగుల విజయానికి నడిపించాడు. ఆయన తన మూడవ ఫస్ట్-క్లాస్ గేమ్‌లో తన తొలి డబుల్ సెంచరీ సాధించాడు,  2023 జనవరి 18న మధ్యప్రదేశ్‌తో జరిగిన మ్యాచ్‌లో 214 పరుగులు చేసి ప్లేయర్ ఆఫ్ ది మ్యాచ్ అవార్డును అందుకుని ఏడు ఇన్నింగ్స్‌లలో 376 పరుగులతో తన తొలి ఫస్ట్-క్లాస్ సీజన్‌ను ముగించాడు. 

నేహాల్ వధేరా 2023 ఏప్రిల్ 2న 2023 ఇండియన్ ప్రీమియర్ లీగ్‌లో రాయల్ ఛాలెంజర్స్ బెంగళూరుతో జరిగిన మ్యాచ్‌లో ముంబై ఇండియన్స్ తరపున ట్వంటీ20 అరంగేట్రం చేశాడు. తన తొలి మ్యాచ్‌లో ఆకట్టుకున్నాడు, 13 బంతుల్లో రెండు సిక్సర్లతో సహా 21 పరుగులు చేశాడు. ఆయన 6 మే 2023న చెన్నై సూపర్ కింగ్స్‌పై తన తొలి ఐపీఎల్‌ అర్ధ సెంచరీ సాధించాడు, ఆ ఐపీఎల్‌ సీజన్‌లో 14 ఇన్నింగ్స్‌లలో 241 పరుగులు చేశాడు. జూన్ 2023లో అతని స్థానంలో జయంత్ యాదవ్ 2023 దులీప్ ట్రోఫీలో నార్త్ జోన్ తరపున ఆడాడు. ఆయన 23 నవంబరు 2023న పంజాబ్ తరపున లిస్ట్ ఏ అరంగేట్రం చేశాడు, 2023–24 విజయ్ హజారే ట్రోఫీలో బరోడాతో జరిగిన మ్యాచ్‌లో ఆడాడు.

అంతర్జాతీయ కెరీర్
నేహాల్ వధేరా జూలై 2023లో 2023 ఏసీసీ ఎమర్జింగ్ జట్ల ఆసియా కప్ కోసం స్టాండ్‌బై ప్లేయర్‌గా ఇండియా ఏ జట్టులో చోటు దక్కించుకున్నాడు.

 మూలాలు 

వర్గం:భారతీయ క్రికెట్ క్రీడాకారులు
వర్గం:2000 జననాలు
వర్గం:జీవిస్తున్న ప్రజలు
వర్గం:క్రికెట్ క్రీడాకారులు
వర్గం:ఇండియన్ ప్రీమియర్ లీగ్ క్రికెట్ క్రీడాకారులు